પશ્ચિમોત્તાસનથી તમારા પેટ પર દબાણ આવે છે અને તેના કારણે વાયુ મુક્ત થાય છે. આ આસનથી તમારી કરોડરજ્જુ પણ સારી રહે છે અને પેટ ખેંચાય છે, બહાર આવે છે અને તેના કારણે પાચન ક્રિયા સરળ બને છે. આ આસન કરવા તમારા પગને તમારી સામે ખેંચીને બેસો. શ્વાસ અંદર ખેંચો અને તમારા હાથને ઉપર તરફ ખેંચો. પછી શ્વાસ છોડતાં છોડતાં કરોડરજ્જુને સીધી-ટટ્ટાર રાખતાં રાખતાં તમારા પગના અંગૂઠા તરફ ઝૂકો. તમારા હાથના અંગૂઠા અને તર્જનીથી પગનો અંગૂઠો પકડો. આમ કરતી વખતે તમે શ્વાસ લેતા રહો. હવે શ્વાસ બહાર કાઢો અને તમારા કપાળને તમારા ઘૂંટણને અડાડો અને તમારી કોણી જમીનને અડવી જોઈએ. આ સ્થિતિમાં ઓછામાં ઓછું ૧૦-૨૦ સેકન્ડ રહો. પછી ધીમે ધીમે શ્વાસ લેતાં લેતાં મૂળ સ્થિતિમાં પાછા આવો.